Source: https://www.teleoff.gov.sk/amtel-networks-ex-drzitel-amtel-slovensko-sro/
Timestamp: 2020-01-25 21:28:46+00:00
Document Index: 12002554

Matched Legal Cases: ['§ 5', '§ 6', '§ 12', '§ 30', '§ 32', '§ 32', '§ 32', '§ 32']

Amtel Networks (ex držiteľ Amtel Slovensko), s.r.o. | Úrad pre reguláciu elektronických komunikácií a poštových služieb
Znenia povolení 3,5 GHz
Amtel Networks (ex držiteľ Amtel Slovensko), s.r.o.
Rozhodnutie č.: 9510721011 Bratislave dňa 3.augusta 2005
Telekomunikačný úrad Slovenskej republiky (ďalej len úrad) ako príslušný orgán štátnej správy podľa ustanovenia § 5 zákona č. 71/1967 Zb. o správnom konaní a ustanovení § 6 ods. 1 písm. b), ods. 3 písm. a) zákona č. 610/2003 Z.z. o elektronických komunikáciách v znení neskorších predpisov(ďalej len zákon)
r o z h o d o l
o žiadosti žiadateľa o vymedzenie frekvencií na prevádzkovanie rádiových zariadení a poskytovanie elektronických komunikačných sietí a služieb takto:
podľa ustanovenia § 12 ods. 1, § 30 ods. 1 písm. c), § 32 ods. 2, ods. 15 a 17 zákona
Amtel Slovensko, s.r.o.
TÚ SR 5.3. 2007 vydal rozhodnutie o súhlase s prevodom práv z Amtel Slovensko, s.r.o. na Amtel Networks s.r.o., ktoré nadobudlo právoplatnost 14.3. 2007.
Poskytnutie prístupu koncovému účastníkovi do verejnej elektronickej komunikačnej siete
Pevná/nomádska prístupová sieť typu
bod-multibo
3473-3480/3573-3580 MHz
3480-3487/3580-3587 MHz
pre celé územie Slovenskej republiky
Podmienky pre využívanie pridelených frekvencií a poskytovania elektronických komunikačných sietí a služieb
Poskytovanie elektronických komunikačných sietí, služieb alebo sietí a služieb podlieha podmienkam stanoveným vo všeobecnom povolení VP č.1/2005 na poskytovanie elektronických komunikačných sietí a elektronických komunikačných služieb.
Držiteľ povolenia je povinný začať poskytovať elektronickú komunikačnú službu prostredníctvom každého povoleného rádiového zariadenia elektronickej komunikačnej prístupovej siete do 45 dní odo dňa nadobudnutia právoplatnosti individuálneho povolenia na prevádzkovanie tohoto rádiového zriadenia.
V prípade zámeru držiteľa povolenia odstúpiť od poskytovania elektronických komunikačných sietí/služieb je tento povinný oznámiť túto skutočnosť úradu a užívateľom sietí/služieb minimálne 6 mesiacov pred termínom ukončenia poskytovania sietí/služieb a požiadať o zrušenie tohto povolenia bez nároku na vrátenie jednorazovej úhrady ani jej alikvótnej časti.
Podmienky pre používanie pridelených frekvencií sú stanovené v Pláne využitia frekvenčného spektra (príloha FP/FS-04), zverejnený na www.teleoff.gov.sk a medzinárodnými dohodami o využívaní tohoto pásma.
Pridelený blok frekvencií je určený pre pevné alebo nomádske prístupové siete, t.j. pre pripojenie koncového účastníka do elektronickej komunikačnej siete predovšetkým v sieťach typu bod - multibod. Nevylučuje sa používanie frekvencií pre pripojenie účastníkov zariadeniami typu bod – bod, alebo v infraštruktúre siete držiteľa licencie, musia však byť pri tom dodržané podmienky používania frekvencií stanovené pre bod – multibod.
Frekvenčné plánovanie v pridelenom úseku frekvencií vykonáva držiteľ povolenia a musí byť založené na frekvenčných kanáloch s maximálnou šírkou 7 MHz. Pritom zodpovedá za dodržanie stanovených podmienok na hranici štátu, ktoré sú definované medzinárodnou dohodou a sú uvedené nižšie.
Držiteľ povolenia je povinný využívať frekvencie tak, aby nerušil prevádzku zariadení druhých operátorov. V prípade rušenia je povinný spolupracovať na jeho odstránení. Ak rušenie nastalo v dôsledku zmien parametrov používaného zariadenia, nápravu vykoná ten, komu zariadenie patrí. Pokiaľ nedôjde k dohode a príčinu rušenia nie je možné presne určiť, závadu odstráni ten, kto rádiový prostriedok uviedol do prevádzky neskôr.
Prevádzka každej hlavnej a retranslačnej stanice podlieha individuálnemu povoleniu podľa § 32 zákona. V prípade použitia pridelených frekvencií pre spoje bod – bod, podlieha individuálnemu povoleniu každý spoj. O individuálne povolenie na prevádzkovanie rádiového zariadenia je potrebné požiadať najmenej 6 týždňov pred plánovaným uvedením zariadenia do prevádzky.
Vzhľadom na záväzok držiteľa povolenia je tento povinný bezodkladne po nadobudnutí právoplatnosti tohoto povolenia požiadať úrad o individuálne povolenie na prevádzkovanie prvého rádiového zariadenia.
Účastnícke stanice je možné zriaďovať a prevádzkovať na základe všeobecného povolenia VPR-04/2002.
Držiteľ povolenia má právo budovať infraštruktúru siete, zriaďovať pevné rádiové spoje typu bod – bod aj v iných frekvenčných pásmach, ktoré sú pre takýto účel stanovené v Národnej tabuľke frekvenčného spektra. V takom prípade bude frekvencia pridelená na základe individuálnej žiadosti v povolení na prevádzkovanie rádiového zariadenia podľa § 32 zákona.
Pod zriadením prístupového bodu sa rozumie jeho výstavba a uvedenie rádiového zariadenia do prevádzky.
Držiteľ povolenia je povinný uhradiť jednorazovú úhradu za vymedzenie frekvencií v stanovenom termíne. Nedodržanie tejto podmienky bude mať za následok sankcie podľa zákona.
Držiteľ povolenia môže požiadať úrad o predĺženie platnosti tohoto povolenia najmenej 6 týždňov pred ukončením jeho platnosti.
odo dňa nadobudnutia právoplatnosti tohto rozhodnutia
Minimálny rozsah poskytovaných
Termín uvedenia prvého rádiového zariadenia do prevádzky
45 dní odo dňa nadobudnutia právoplatnosti tohto povolenia
Počet krajských miest SR, kde bude zriadený prístupový bod do 3 mesiacov odo dňa nadobudnutia právoplatnosti tohto povolenia
Počet okresných miest SR, kde bude zriadený prístupový bod do 3 mesiacov odo dňa nadobudnutia právoplatnosti tohto povolenia
Počet okresných miest SR, kde bude zriadený prístupový bod do 6 mesiacov odo dňa nadobudnutia právoplatnosti tohto povolenia
Počet okresných miest SR, kde bude zriadený prístupový bod do 12 mesiacov odo dňa nadobudnutia právoplatnosti tohto povolenia
Počet okresných miest SR, kde bude zriadený prístupový bod do 24 mesiacov odo dňa nadobudnutia právoplatnosti tohto povolenia
Za vymedzenie frekvencií 12 000 000 Sk ( dvanásťmiliónov Sk) jednorazovo do 14 dní odo dňa nadobudnutia právoplatnosti tohto rozhodnutia
Variabilný symbol je číslo tohto rozhodnutia
Frekvenčný blok 3473-3480/3573-3580 MHz je prednostný vo všetkých koordinačných zónach voči všetkým susedným štátom. Frekvenčný blok 3480-3487/3580-3587 MHz je prednostný iba v prípade koordinačnej dvojzóny s Českou republikou, v ostatných koordinačných zónach je neprednostný.
Rádiové zariadenia pracujúce v pohraničných oblastiach na prednostných frekvenciách nesmú prekročiť maximálnu povolenú hodnotu hustoty výkonového toku (pfd) t.j. -122 dBW/(MHz.m2) vo vzdialenosti 15km v území susedného štátu.
Rádiové zariadenia pracujúce v pohraničných oblastiach na neprednostných frekvenciách nesmú prekročiť maximálnu povolenú hodnotu hustoty výkonového toku (pfd) t.j. -122 dBW/(MHz.m2) na štátnej hranici.
Spoločnosť Amtel Slovensko s.r.o. dňa 19. mája 2005 predložila žiadosť s ponukou do výberového konania na pridelenie frekvencií na zriadenie a prevádzkovanie verejnej bezdrôtovej prístupovej elektronickej komunikačnej siete vo frekvenčnom pásme 3,5 GHz, ktoré úrad vyhlásil v súlade so zákonom dňa 8. marca 2005. V súlade s § 32 ods. 8 zákona menoval predseda úradu dňa 20. mája 2005 výberovú komisiu na vyhodnotenie predložených ponúk. Výberová komisia na základe podmienok uvedených v zákone a vo výzve vyhodnotila ponuky predložené do výberového konania, stanovila poradie účastníkov a dňa 12. júla 2005 doručila úradu správu o priebehu a výsledku výberového konania. Keďže frekvencie na zriadenie a prevádzkovanie verejnej bezdrôtovej prístupovej elektronickej komunikačnej siete a na poskytovanie tejto siete a služieb vo frekvenčnom pásme 3,5 GHz je možné prideliť štyrom účastníkom výberového konania a úrad je pri prideľovaní frekvencií viazaný poradím určeným výberovou komisiou, pridelil frekvencie spoločnosti Amtel Slovensko s.r.o., ktorá sa umiestnila na prvom mieste. Na základe postupu stanoveného vo výzve a na základe dohody úspešných účastníkov výberového konania zo dňa 26.júla 2005 úrad pridelil spoločnosti Amtel Slovensko s.r.o. frekvenčné bloky 3473-3480/3573-3580 MHz a 3480-3487/3580-3587 MHz a rozhodol tak, ako je uvedené vo výrokovej časti.
1. Proti tomuto rozhodnutiu je možné podať rozklad na Telekomunikačný úrad Slovenskej republiky, odbor správy frekvenčného spektra do 15 dní odo dňa jeho doručenia.
2. Toto rozhodnutie je možné preskúmať súdom po vyčerpaní riadneho opravného prostriedku a po nadobudnutí jeho právoplatnosti.